SNNP โชว์กำไร Q2 โต 51% ดีเกินคาด! จ่อปันผล 0.18 บ. ขึ้น XD 19 ส.ค.นี้
SNNP โชว์กำไรไตรมาส 2/65 โต 51% ดีเกินคาด แตะ 115.83 ลบ. จากปีก่อนกำไร 76.78 ลบ. หลังรายได้พุ่ง รับยอดขายใน-ต่างประเทศเพิ่มขึ้น ขณะที่ 6 เดือนแรกกำไร 221.20 ลบ. ลดลง 13% จากปีก่อนกำไร 254.69 ลบ. จ่อปันผล 0.18 บ. ขึ้นเครื่องหมาย XD 19 ส.ค.65 จ่าย 6 ก.ย.65
SNNP โชว์กำไรไตรมาส 2/65 โต 51% ดีเกินคาด แตะ 115.83 ลบ. ขณะที่ 6 เดือนแรกกำไรลดลง 13% จ่อปันผล 0.18 บ. ขึ้น XD 19 ส.ค.65 จ่าย 6 ก.ย.65
8 ส.ค. 2565

บริษัท ศรีนานาพร มาร์เก็ตติ้ง จำกัด (มหาชน) หรือ SNNP รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

โดยผลการดำเนินงานงวดไตรมาส 2/65 มีกำไรเพิ่มขึ้น เนื่องจากมีรายได้จากการขายรวม 1,323.5 ล้านบาท เพิ่มขึ้นร้อยละ23.9 จากไตรมาส 2/64 จากรายได้จากการขายในประเทศและต่างประเทศที่เพิ่มขึ้น โดยมีสาเหตุจากกิจกรรมทางเศรษฐกิจต่างๆ ที่เริ่มกลับมาสู่ภาวะปกติการปรับตัวดีขึ้นของอุปสงค์ภายในประเทศและต่างประเทศ และผลิตภัณฑ์ใหม่ของบริษัทฯ ที่ได้รับกำรตอบรับเป็นอย่างดีจากผู้บริโภค
นอกจากนั้นบริษัทฯ ประกาศจ่ายปันผลจากงวดดำเนินงานวันที่ 1 ม.ค. 2565 ถึงวันที่ 30 มิ.ย. 2565 เป็นเงินสดในอัตรา 0.18 บาท/หุ้น กำหนดขึ้นเครื่องหมาย XD วันที่ 19 ส.ค.65 และกำหนดจ่ายเงินปันผลวันที่ 6 ก.ย.65
โดยก่อนหน้านี้บล.เมย์แบงก์ (ประเทศไทย) ระบุคำแนะนำ “ซื้อ” หุ้น SNNP ด้วยราคาเป้าหมาย 18.80 บาท โดยคาดการณ์กำไรสุทธิงวดไตรมาส 2 ไว้ที่ 110 ล้านบาท เพิ่มขึ้น 4% จากไตรมาสก่อน และเพิ่มขึ้น 43% จากช่วงเดียวกันของปีก่อน รวมทั้งคาดว่า SNNP จะจ่ายเงินปันผลช่วงครึ่งปีแรกอยู่ที่หุ้นละ 0.15 บาท ทั้งนี้หากกำไรสุทธิในงวดไตรมาส 2 เป็นไปตามคาด จะส่งผลให้กำไรในช่วงครึ่งแรกของปี 2565 คิดเป็นสัดส่วน 47% ของกำไรทั้งปี 2565 ซึ่งจะอยู่ที่ราว 462 ล้านบาท เพิ่มขึ้น 50% จากช่วงเดียวกันของปีก่อน